Document ID: 31991R0328

ΚΑΝΟΝΙΣΜΟΣ ( ΕΟΚ ) αριθ . 328/91 ΤΗΣ ΕΠΙΤΡΟΠΗΣ της 11ης Φεβρουαρίου 1991 που τροποποιεί τον κανονισμό ( ΕΟΚ ) αριθ . 1517/77 για τον καθορισμό του καταλόγου των διαφόρων ποικιλιών λυκίσκου που καλλιεργούνται στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1696 /71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 12 παράγραφος 8,
Εκτιμώντας :
ότι ο κανονισμός ( ΕΟΚ ) αριθ . 1517/77 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3687/89 ( 4 ), κατανέμει τις ποικιλίες λυκίσκου στις ομάδες "αρωματικός λυκίσκος", "πικρός λυκίσκος" και "άλλες", σύμφωνα με τις εμπορικές συνήθειες που ισχύουν στην κοινοτική και διεθνή αγορά του λυκίσκου, σε συνάρτηση με την τελική χρησιμοποίησή του στη ζυθοποιία με βάση τα κοινά χαρακτηριστικά, λαμβάνοντας υπόψη κυρίως την επικρατούσα περιεκτικότητα σε πικρές ή αρωματικές ουσίες -
ότι, λόγω της αναπτύξεως της αγοράς του λυκίσκου, θα πρέπει να προστεθούν τρεις ποικιλίες στον κατάλογο που εμφαίνεται στο παράρτημα του κανονισμού ( ΕΟΚ ) αριθ . 1517/77 -
ότι για τις δύο από αυτές τις ποικιλίες που είναι γνωστές με τις ονομασίες "Hallertauer Tradition" και "Spalter Select", από τη γενετική τους σύνθεση και τα αποτελέσματα εκτενών δοκιμασιών, προκύπτει ότι έχουν ένα βασικό χαρακτηριστικό - ότι οι ποικιλίες αυτές πρέπει να καταταγούν στην πρώτη ομάδα "αρωματικός λυκίσκος "-
ότι μία από τις κατηγορίες αυτές που είναι γνωστή με την ονομασία "Hallertauer Magnum", λόγω της υψηλής περιεκτικότητας σε οξύ άλφα, έχει ως βασικό χαρακτηριστικό πικρή γεύση και για το λόγο αυτό πρέπει να καταταγεί στη δεύτερη ομάδα του "πικρού λυκίσκου "-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Το παράρτημα του κανονισμού ( ΕΟΚ ) αριθ . 1517/77 αντικαθίσταται από το παράρτημα του παρόντος κανονισμού . Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από τη συγκομιδή του έτους 1990 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 11 Φεβρουαρίου 1991 .

Labels: 12
17